จูบสุดท้ายเพื่อนายคนเดียว

***จูบสุดท้ายเพื่อนายคนเดียว*** () เป็นละครชุด ในปี 2562 นำแสดงโดย ตะวัน วิหครัตน์ (เต), ฐิติภูมิ เตชะอภัยคุณ (นิว), ศุภกร ศรีโพธิ์ทอง (ป๊อด), กวิน แคสกี้ (ฟลุ๊ค) และชยพล จุฑามาศ (เอเจ)

กำกับการแสดงโดยนพณัช ชัยวิมล (อ๊อฟ) และอำนวยการผลิตโดย จีเอ็มเอ็มทีวี ซีรีส์นี้เป็นหนึ่งในซีรีส์ทางโทรทัศน์สิบสามเรื่องสำหรับปี 2562 ที่เปิดตัวโดยจีเอ็มเอ็มทีวีในงาน "GMM 25 Fun Fact Stories 2019" เมื่อวันที่ 5 พฤศจิกายน 2561ออกอากาศทางช่อง จีเอ็มเอ็ม 25 และ เริ่มวันที่ 12 ตุลาคม 2562 และทุกวันเสาร์ เวลา 21:25 น.( ตามเวลาไทย) และออกอากาศย้อนหลังทางไลน์ทีวี เวลา 23:00 น. (ตามเวลาไทย)ซีรีส์เรื่องนี้ออกอากาศตอนสุดท้ายเมื่อวันที่ 28 ธันวาคม 2562

## เรื่องย่อ
เป็นเรื่องราวต่อจาก ซีรีส์ เรื่อง จูบให้ได้ถ้านายแน่จริง,พีท (ตะวัน วิหครัตน์) และ เก้า (ฐิติภูมิ เตชะอภัยคุณ) ทั้งคู่เลือกที่จะยังปิดบังความสัมพันธ์ของพวกเขากับครอบครัวอยู่ เมื่อน้องสาวของเก้ากำลังจะเข้าศึกษาต่อในระดับมหาวิทยาลัย ทำให้เก้าต้องช่วยแม่ในการทำงานหาเงินให้กับครอบครัว โดยเก้าเปิดสอนพิเศษให้กับนักเรียนชั้นมัธยมศึกษาตอนปลาย ผู้อำนวยการโรงเรียนที่แม่ของเก้าทำงานอยู่จึงอยากให้เก้าช่วยสอนพิเศษให้กับลูกชายของเขาที่ชื่อว่า นนท์ (ชยพล จุฑามาศ) เพราะได้ยินมาว่าเก้าเป็นครูสอนพิเศษที่ดี เมื่อพีทพบกับนนท์ พีทรู้สึกไม่ถูกชะตากับนนท์อย่างมากยิ่งรู้ว่านนท์เป็นลูกศิษย์ที่เก้ากำลังสอนอยู่ยิ่งกระตุ้นอาการหึงหวงของพีทมากขึ้น เกิดเป็นความเข้าผิดและบททดสอบความสัมพันธ์ของทั้งคู่

ส่วนซัน (ศุภกร ศรีโพธิ์ทอง) ได้บ่นให้ หมอก (กวิน แคสกี้) ที่พา เรน (ปลื้ม พงษ์พิศาล) น้องชายของเขาไปเสี่ยงอันตรายมากมาย ทำให้ซันยื่นคำขาดให้หมอกเข้ามาทำงานที่ร้านกาแฟของเขา ระหว่างที่ทั้งคู่ใกล้ชิดกันมากขึ้นเพราะทำงานที่เดียวกัน ทำให้เกิดความสัมพันธ์ และความสับสนในความรู้สึกของทั้งคู่

## นักแสดงและบทบาท
ด้านล่างนี้คือรายชื่อนักแสดงและบทบาทที่ได้รับ :

### นักแสดงหลัก
*ตะวัน วิหครัตน์ (เต) รับบท พีท
*ฐิติภูมิ เตชะอภัยคุณ (นิว) รับบท เก้า
*ชยพล จุฑามาศ (เอเจ) รับบท นนท์
*ศุภกร ศรีโพธิ์ทอง (ป๊อด) รับบท ซัน
*กวิน แคสกี้ (ฟลุ๊ค) รับบท หมอก
### นักแสดงสมทบ
*ปลื้ม พงษ์พิศาล (ปลื้ม) รับบท เรน
*ลภัสลัล จิรเวชสุนทรกุล (มายด์) รับบท แสนดี
*จิรกิตติ์ ถาวรวงศ์ (เมฆ) รับบท ธาดา
*ณฉัตร จันทพันธ์ (นิกกี้) รับบท จูน
*ภัชธร ธนวัฒน์ (พลอย) รับบท มะนาว
*ลาภิสรา อินทรสูต (แอปเปิ้ล) รับบท คิตตี้
*กฤติภาส จันทนะโพธิ (ป๋อง) รับบท พ่อของพีท
*เบญจา สิงขรวัฒน์ (ยังยี้) รับบท แม่ของเก้า
*ปรเมศร์ น้อยอ่ำ (ปลาย) รับบท พ่อของนนท์
### นักแสดงรับเชิญ
*ธนบูลย์ วัลลภศิรินันท์ (นะ) รับบท บาริสต้า
*ภูวินทร์ ตั้งศักดิ์ยืน (ภูวินทร์) รับบท หมอน
*ตรัย นิ่มทวัฒน์ (นีโอ) รับบท กอด

## เพลงประกอบซีรีส์

## เรตติง

### การจัดแฟนมีตติ้ง
ในวันที่ 24 ธันวาคม พ.ศ. 2562 ทางจีเอ็มเอ็มทีวีได้ประกาศจัดงานแฟนมีตติ้งในชื่อ "*POLCA The Journey: Tay & New 1st Fan Meeting in Thailand*" ที่จะจัดขึ้นในวันที่ 20 มีนาคม พ.ศ. 2563 ที่แจ้งวัฒนะ ฮอลล์ เซ็นทรัลพลาซา แจ้งวัฒนะ นำโดยนักแสดงหลักจากเรื่อง จูบสุดท้ายเพื่อนายคนเดียว อย่างไรก็ตามเนื่องความกังวลด้วยการระบาดของโรคติดเชื้อไวรัสโคโรนา 2019 งานดังกล่าวจึงถูกเลื่อนออกไปถึงสองครั้ง โดยครั้งแรกถูกเลื่อนมายังวันที่ 1 สิงหาคม พ.ศ. 2563 และครั้งที่สองวันที่ 28 พฤศจิกายน พ.ศ. 2563 และหนึ่งเดือนก่อนการจัดแฟนมีตติ้งใหม่ ทางจีเอ็มเอ็มได้ออกมาประกาศในวันที่ 21 ตุลาคม พ.ศ.2563 ว่าจะเลื่อนกำหนดการมาเป็นวันที่ 20 กุมภาพันธ์ พ.ศ. 2564 โดยแฟนคลับต่างชาติสามารถรับชมผ่านแอปพลิเคชันวีไลฟ์ ได้ในวันเดียวกัน และการมีการเปลี่ยนสถานที่จัดงงานมาเป็นยูเนี่ยน ฮอลล์ ของ ยูเนี่ยน มอลล์ และถูกเลื่อนอีกครั้งมาเป็นวันที่ 25 มิถุนายน พ.ศ. 2565 ซึ่งจะถูกจัดแสดงที่ แจ้งวัฒนะ ฮอลล์ เซ็นทรัลพลาซา แจ้งวัฒนะ

### เรตติงรายการโทรทัศน์ไทย
ในตารางด้านล่างนี้ ***' แสดงถึงเรตติงที่ต่ำที่สุด และ ***' แสดงถึงเรตติงที่สูงที่สุด

 ค่าเฉลี่ยมรวมมาจากค่าเฉลี่ยรายตอนนำมารวมกัน

## รางวัลและการเสนอชื่อเข้าชิง

## การออกอากาศในต่างประเทศ
*ประเทศญี่ปุ่น – ซีรีส์เรื่องนี้จะฉายรอบปฐมทัศน์ในวันที่12 ตุลาคม พ.ศ. 2562 เวลา 23:00 น.  (ตามเวลาญี่ปุ่น)  ทาง สกาย เพอร์เฟ็ค ทีวี! และออกอากาศทุกวันจันทร์ในตอนต่อๆมา หลังจากนั้นจะออกอากาศโดย เจ:คอม โดยจะฉายฟรีเฉพาะตอนแรกเท่านั้น
*ประเทศฟิลิปปินส์ – ซีรีส์เรื่องนี้เป็นหนึ่งในห้าเรื่องที่จีเอ็มเอ็มทีวีขายลิขสิทธิ์ให้แก่ เอบีเอส-ซีบีเอ็น โดยประกาศสิทธิ์ให้ ดรีมสแคป เอ็นเตอร์เทนเมนต์ เมื่อวันที่ 10 กันยายน พ.ศ. 2563 และทุกตอนจะออกอากาศทาง ไอวอนท์ ทีเอฟซี ในวันที่ 26 ตุลาคม พ.ศ. 2563

## อ้างอิง

## แหล่งข้อมูลอื่น
*จูบสุดท้ายเพื่อนายคนเดียว ที่ เว็บไซต์ของจีเอ็มเอ็มทีวี
*

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์วัยรุ่นไทย
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย นพณัช ชัยวิมล